**קדמוניות - הנחיות לפרסום ביקורות ספרים**

כתב העת קדמוניות, כתב עת לעתיקות ארץ-ישראל וארצות המקרא הפונה הן לקהילה המדעית והן לקהל הרחב, מפרסם סקירות על ספרים שיש בהם עניין לציבור החוקרים ולקהל המתעניין. אלו כוללים בעיקר מונוגרפיות או ספרים בעלי עניין לקהל רחב יחסית. איננו מעוניינים לפרסם סקירות על קבצי מאמרים, אלא אם כן כל המאמרים עוסקים בנושא אחד, והספר מציג נושא או תיזה בצורה מקיפה.

סקירה טיפוסית תהיה באורך של 500 – 1000 מילים, ועליה בראש ובראשונה לסכם את תוכנו של הספר ולאחר מכן להעריכו בקווים כלליים, תוך התייחסות לתיזה שהוא מציג ולמקומו במחקר. ניתן, ולעתים גם ראוי, לשלב בסקירה ביקורת על תוכנו של הספר, אך מאחר וקדמוניות פונה גם לקהל המשכיל עדיף שלא להיכנס לפרטים טכניים, או לפרט שיבושים ושגיאות, אלא אם כן הם מדגימים נקודה כללית יותר.

במקרה הצורך ניתן להוסיף עד שלוש הפניות ביבליוגרפיות.

הסקירות שיוגשו לקדמוניות יעברו הערכת עמיתים, והמערכת אינה מתחייבת לפרסמן.

יש להגיש את הסקירה בהתאם להנחיות הכלליות להגשת מאמרים לקדמוניות.

את המאמרים יש לשלוח למערכת קדמוניות, לכתובת הדוא"ל הבאה: Qadmoniot.ies@gmail.com.

בכל שאלה ניתן לפנות לעורכים, ובכל הקשור לתהליך ההפקה ניתן לפנות למרכזת המערכת, רונה אבישר לואיס.

בברכה,

עורכי קדמוניות

אבי פאוסט ועדי ארליך